**Rhwydwaith Cenedlaethol ar gyfer Gweithredu’r Cwricwlwm**

**Pecyn briffio hwyluswyr**

**Diwygio Cymwysterau (Gwanwyn 2022)**

**Cynnwys**

[**Gwybodaeth am y ddogfen hon** 3](#_Toc97643076)

[**Pwrpas Sgyrsiau *Diwygio Cymwysterau*** 4](#_Toc97643077)

[**Eich rôl fel hwyluswyr** 6](#_Toc97643078)

**[Amserlen ar gyfer sgyrsiau’r Rhwydwaith](#_Toc97643079)****[Cenedlaethol ar Diwygio Cymwysterau](#_Toc97643079)**

[8](#_Toc97643079)

[**Trefn y sgwrs:** 9](#_Toc97643081)

[**Cyn y sgwrs** 11](#_Toc97643082)

[**Yn ystod y sgwrs** 11](#_Toc97643083)

[**Ar ôl y sgwrs** 12](#_Toc97643085)

[**Tâl am hwyluso sgyrsiau’r Rhwydwaith Cenedlaethol** 13](#_Toc97643086)

[**Atodiad – Sgwrs y Rhwydwaith Cenedlaethol (templed cofnodi i hwyluswyr)** 14](#_Toc97643087)

# **Gwybodaeth am y ddogfen hon**

* Pecyn hwyluso sgwrs yw hwn ar gyfer sgwrs y Rhwydwaith Cenedlaethol ar Diwygio Cymwysterau yn ystod Gwanwyn 2022
* Mae’r pecyn hwyluso yn nodi:
  + Nodau a diben y sgwrs hon
  + Deilliannau a fwriedir o’r sgwrs ar lefel genedlaethol
  + Deunyddiau i gefnogi ymarferwyr i hwyluso’r sgyrsiau, gan gynnwys cwestiynau, awgrymiadau, a deunyddiau atodol i sbarduno trafodaeth
* Mae templed cofnodi ar gyfer y sgyrsiau ar gael ar ddiwedd y ddogfen hon
* Tra bo’r pecyn hwyluso sgwrs wedi’i ddatblygu ar gyfer y Rhwydwaith Cenedlaethol, mae wedi’i lunio i fod yn hygyrch ac yn hylaw er mwyn ei ddefnyddio ar gyfer trafodaethau am y materion hyn mewn amrediad o gyd-destunau, gan gynnwys o fewn ac ar draws ysgolion a lleoliadau, clystyrau a rhwydweithiau lleol a rhanbarthol.

# **Pwrpas sgyrsiau *Diwygio Cymwysterau***

**Trosolwg o’r Rhwydwaith Cenedlaethol**

* Bydd Sgyrsiau'r Rhwydwaith Cenedlaethol yn adeiladu ar ddysgu proffesiynol a phrofiadau rydych chi wedi eu cael yn yr ysgol – nid ydynt yn cymryd lle cyfleoedd hyfforddiant
* Mae'n gyfle i drafod yr hyn sy'n gweithio, yr hyn sy'n eich rhwystro a'r rhesymau dros hyn
* Bydd Llywodraeth Cymru a'r rhanbarthau yn defnyddio canlyniadau a chanfyddiadau'r sgwrs hon - a byddan yn gweithio gyda’n gilydd i ddatblygu dulliau gweithredu ac atebion. Felly mae'n gyfle i ymarferwyr ddylanwadu ar bolisi ac ymarfer.

Bwriad y Rhwydwaith Cenedlaethol yw rhoi lle ac amser i arweinwyr ac ymarferwyr i wneud y canlynol

* Camu'n ôl a meddwl am gysyniadau, syniadau ac egwyddorion y Cwricwlwm i Gymru
* Cymryd rhan mewn deialog broffesiynol mewn amgylchedd dibynadwy a diogel gyda chyd-weithwyr ac arbenigwyr
* Cael cyfle i feddwl sut y caiff y cwricwlwm ei drefnu, ei ddatblygu, ei gynllunio, ei addysgu a'i werthuso yn eich ysgol neu leoliad.

Hefyd

* Caiff deilliannau a chasgliadau'r sgwrs hon eu bwydo'n uniongyrchol yn ôl i Lywodraeth Cymru ac i gonsortia rhanbarthol a gyda’n gilydd byddwn yn gweithio gyda nhw i ddatblygu dulliau gweithredu a datrysiadau
* Drwy eich partneriaeth neu gonsortia rhanbarthol, gallwch ystyried a thrafod y cwestiynau hyn yn ôl yn eich ysgol neu leoliad, gan rannu ac ymgorffori’r gwersi a ddysgwyd o’r digwyddiadau hyn, a pharhau i gyfrannu at y sgwrs genedlaethol drwy rannu eich canfyddiadau â Llywodraeth Cymru neu eich rhanbarth.
* Nid yw'r sgyrsiau hyn yn ateb cyflym, maent yn ffordd ichi leisio eich barn fel proffesiwn ac i fwydo'n uniongyrchol i waith datblygu polisi

**Diwygio Cymwysterau – Trosolwg**

Pwrpas y sgwrs hon yw archwilio sut y bydd angen ail-ddychmygu a diwygio cymwysterau mewn ymateb i’r Cwricwlwm i Gymru. Rhagwelir y bydd y sgwrs hon yn:

* Rhoi cyfle i gyfranogwyr fyfyrio ar y cwricwlwm newydd a’i oblygiadau ar gyfer cymwysterau a gymerir yn 16 oed.
* Galluogi cyfranogwyr i nodi meysydd lle mae cyfle i newid ac arloesi o fewn TGAU a chymwysterau eraill i adlewyrchu'r cwricwlwm newydd yn well.
* darparu adborth gwerthfawr i Cymwysterau Cymru a rhanddeiliaid allweddol eraill fel CBAC a chyrff dyfarnu eraill wrth i ni gydadeiladu’r gyfres nesaf o gymwysterau TGAU a chymwysterau eraill a wneir i Gymru

# **Eich rôl fel hwyluswyr**

Ym mhob grŵp, bydd dau hwylusydd a fydd ar y cyd yn cynnal **grŵp trafod o tua 20 o gyd-ymarferwyr.**

Bydd trafodaethau yn cael eu hategu gan adnoddau fideo gan arbenigwyr a deunyddiau perthnasol i’w darllen ymlaen llaw. Bydd yr adnoddau hyn ar gael i bawb ar [dudalen y Rhwydwaith Cenedlaethol ar Hwb](https://hwb.gov.wales/cwricwlwm-i-gymru/rhwydwaith-cenedlaethol-ar-gyfer-gweithredu-r-cwricwlwm/sgyrsiau-gorffennol-a-dadansoddiad/), ac mae’r dolenni iddynt wedi’u darparu yn y pecyn hwn.

Bydd y gwaith o hwyluso grwpiau yn cynnwys:

* Rheoli trafodaeth yn y grŵp a chadw at amser
* Rhannu adnoddau fideo wedi’u paratoi ymlaen llaw i’r grŵp i ysgogi trafodaethau
* Sicrhau bod aelod o’r grŵp sydd wedi’i enwebu yn nodi’r pwyntiau allweddol a’r casgliadau
* Cadw trafodaethau ar y trywydd iawn, gan ddefnyddio pwyntiau trafod fel y bo’n briodol
* Gofyn cwestiynau, yn hytrach na chynnig atebion
* *Peidio* â cheisio llywio'r sgwrs tuag at bynciau penodol yr ydych yn teimlo sy'n bwysig, ond bod yn ymwybodol o'r mathau o heriau y gallai gwahanol garfanau eu hwynebu
* Hoffem ganolbwyntio ar drafodaethau “gwerthfawrogol” pan fo hynny’n bosibl – gan feddwl am y pethau a weithiodd yn dda, pam eu bod nhw wedi gweithio’n dda, a beth y gallwn ei ddysgu ohonynt
* I'ch helpu i hwyluso'r sgwrs, dyma rai awgrymiadau: defnyddio ‘wal bryderon’ – gan nodi pryderon sylweddol – ond gan osgoi canolbwyntio ar bryderon yn unig a sicrhau y gall y drafodaeth edrych ar yr hyn a weithiodd yn dda, a dulliau gweithredu posibl.
* Neu ddefnyddio Jamboard/adnodd i ddechrau'r sgwrs. Efallai yr hoffech chi rannu eich sgrin i drafod agwedd ar fideo/adnodd ysgrifenedig neu bryder ar y dudalen Jamboard i ddechrau sgwrs am agwedd.

Gweithgareddau defnyddiol wedi'u hysbrydoli gan Doug Lemov

* ‘**Pawb yn ysgrifennu**’ – gofynnwch am ddarn penodol o adborth, e.e. beth ydych chi wedi gallu ei wneud yn eich clwstwr hyd yn hyn? Gofynnwch i bawb ddrafftio eu syniadau yn y bar ‘sgwrsio’ ond i beidio â phwyso 'anfon' tan amser penodol – fel hyn mae pawb yn rhannu syniad ac mae gennych chi nifer ohonynt ar gyfer dechrau eich sgwrs.
* **Defnyddio emojis** – pan fydd cyfres o sylwadau yn y sgwrs, neu gall yr hwylusydd roi sylw neu gwestiwn yn y sgwrs fel ysgogiad – gofynnwch i bawb ddefnyddio emoji sy'n dynodi cytuno / anghytuno / ddim yn gwybod ac ati ac yna gellir galw ar y bobl hynny i ymhelaethu.
* **Galwad Diwahoddiad** – gwnewch yn siŵr eich bod chi’n gwybod enwau'r holl ymarferwyr a'u cyd-destunau i alw arnynt yn benodol o'u profiadau.
* **Enghraifft** **wedi’i datblygu ar y cyd** – gall ymarferydd rannu enghraifft o rywbeth y maent wedi bod yn ei wneud. Fel grŵp, gallwn ddatblygu hynny yn rhywbeth mwy o faint, gan ystyried meysydd i'w gwella a'r camau nesaf. Yn yr un modd, gall rhannu'r hyn sydd ddim wedi mynd yn dda fod yn ddefnyddiol iawn hefyd, gan ddadansoddi'r hyn a allai fod yn well a pham y byddai'n brofiad defnyddiol i ymarferwyr fodelu'r broses werthuso ac annog rhoi cynnig ar syniadau newydd. Gallwn yn aml ddysgu o'r hyn nad yw'n mynd yn dda ac mae annog y diwylliant hwn yn bwysig i'w ddiwygio.
* **Saib sgwennu** – weithiau gall fod yn anodd ymateb i gwestiwn yn syth. Rhannwch y cwestiwn a rhowch ychydig funudau i nodi rhai syniadau cychwynnol ar gyfer dechrau sgwrs.

**Cofiwch:**

* Fel hwylusydd **nid** oesdisgwyl ichi fod yn arbenigwr nac yn ffynhonnell gwybodaeth benodol ar destun y sgwrs.
* Mae’r sgyrsiau hyn yn ymwneud â rhannu profiadau a dulliau gweithredu – fel hwylusydd nid oes disgwyl ichi fod â’r ‘ateb cywir’, ond i ofyn cwestiynau craff (er enghraifft y rhai sydd wedi’u cynnwys yn yr awgrymiadau) er mwyn annog y meddwl hwn a thrafodaeth

.

## **Trefn y sgwrs:**

Dyma awgrym o drefn ar gyfer y sgyrsiau – mae croeso i chi addasu hyn (er enghraifft, nifer y cyfnodau egwyl a’u hyd) fel y teimlwch sy'n briodol ar gyfer eich grŵp – ond ceisiwch sicrhau eich bod yn cadw at 2 awr.

**Cyn y sesiwn: rhannu fideo gyda'r rhai a fydd yn bresennol:** [**Y Cwricwlwm newydd - beth sy'n wahanol? / The New Curriculum – what’s different? - YouTube**](https://www.youtube.com/watch?v=DG-C8sMvDHM)

**Cyflwyniad (20 munud)**

Dylech cyflwyno eich hun ac egluro diben y Rhwydwaith Cenedlaethol a diben y sesiwn benodol hon (gweler tudalen 4). (Gellir chwarae’r fideo uchod os nad yw'r rhai sy'n bresennol eisoes wedi ei weld).

Gofyn i gamerâu fod ymlaen yn ystod y sesiwn, gan bwysleisio'r angen i ymgysylltu â'r sgwrs a chydweithio ag eraill i greu mewnwelediadau newydd ddiwygio.

Gweithgaredd i dorri'r garw - Gofynnwch i bawb ei gyflwyno ei hun a rhannu un peth â'r grŵp - pam maen nhw wedi dod i'r sesiwn heddiw / beth maen nhw’n gobeithio ei gael o'r sesiwn

**Gweithgaredd i dorri'r garw** - Gofynnwch i bawb ei gyflwyno ei hun a rhannu un peth â'r grŵp - pam maen nhw wedi dod i'r sesiwn heddiw / beth maen nhw’n gobeithio ei gael o'r sesiwn

**Cwestiwn 1: Ym mha ffyrdd y gellid ‘ail-ddychmygu’ cymwysterau fel TGAU i gyd-fynd â’r Cwricwlwm i Gymru a chefnogi ei weithredu?**

Ar ddechrau’r cwestiwn hwn, bydd fideo 3 munud o hyd i'w chwarae gan Catrin Verrall, Cymwysterau Cymru [https://youtu.be/7C8lbpYiQek](https://eur01.safelinks.protection.outlook.com/?url=https%3A%2F%2Fyoutu.be%2F7C8lbpYiQek&data=04%7C01%7CJane.Ellis%40gov.wales%7Cc7251384e3eb48cffe3208da07670b5d%7Ca2cc36c592804ae78887d06dab89216b%7C0%7C0%7C637830436387994808%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=v2KPG6HecXaH7yY3QXdOcjtEBXlw%2FNyWw26EQUnTt5s%3D&reserved=0)

**Cwestiynau i ysgogi ymateb (ond nid oes angen defnyddio pob un):**

* Beth ddylai prif ddiben cymwysterau TGAU fod yng nghyd-destun y Cwricwlwm i Gymru?
* Beth mae’n ei olygu i gymhwyster fel TGAU gael ei alinio â’r cwricwlwm newydd ac ar ba ddimensiynau y dylai cymwysterau alinio â’r cwricwlwm newydd?
* Pa oblygiadau sydd gan ail-ddychmygu TGAU ar gyfer eu cynnwys a'u hasesiad?
* Sut y gellir adlewyrchu ethos y cwricwlwm newydd o fewn cymwysterau, er enghraifft o ran hyblygrwydd a chefnogi y cwricwlwm ym mhob ysgol?
* Sut y gellir cynllunio cymwysterau i gefnogi dysgwyr i wireddu'r pedwar diben?
* Pa heriau sydd wrth alinio cymwysterau â’r Cwricwlwm i Gymru a sut y gellir eu goresgyn?
* A oes unrhyw feysydd efallai lle nad yw’r Cwricwlwm i Gymru a’r cymwysterau yn alinio?

**Toriad 10 munud**

**Cwestiwn 2: Sut y gellir cynllunio cymwysterau fel TGAU i gefnogi profiadau ystyrlon i ddysgwyr a hybu lles cadarnhaol**?

Ar ddechrau y cwestiwn hwn bydd fideo 3 munud o hyd i’w chwarae gan Elan Richards, Cymwysterau Cymru [https://youtu.be/mzygopOPjRM](https://eur01.safelinks.protection.outlook.com/?url=https%3A%2F%2Fyoutu.be%2FmzygopOPjRM&data=04%7C01%7CJane.Ellis%40gov.wales%7Cc7251384e3eb48cffe3208da07670b5d%7Ca2cc36c592804ae78887d06dab89216b%7C0%7C0%7C637830436387994808%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=UH98H2tKKkLZDW6EqUkwucZnYq%2B9EOwHvU9m1ohPEzc%3D&reserved=0)

**Cwestiynau i ysgogi ymateb (ond nid oes angen defnyddio pob un):**

* Ar hyn o bryd nid yw profiadau fel arfer yn cael eu mesur na'u hasesu'n uniongyrchol o fewn cymhwyster, pa ddulliau y gellid eu cymryd i sicrhau bod profiadau wedi'u hymgorffori'n llawn o fewn cymwysterau?
* Ym mha ffyrdd y gallai profiadau dysgwr gael ei achredu a'i wobrwyo o fewn cymwysterau?
* Mae lles mewn perthynas â chymwysterau ac asesu yn faes cymhleth, sut y gall cynnwys ac asesu cymwysterau gyfrannu at les cadarnhaol?
* Sut gallwn ni liniaru'r risg y bydd cymwysterau'n cael effaith niweidiol ar les dysgwyr?

**Cwestiwn 3: Heblaw am TGAU, beth sydd bwysicaf i'w gynnwys yn y cymwysterau ehangach a gynigir i ddysgwyr 14-16 oed?**

Ar ddechrau y cwestiwn hwn bydd fideo byr i’w chwarae gan Lowri Williams, Cymwysterau Cymru [https://youtu.be/BWPLnliK1eA](https://eur01.safelinks.protection.outlook.com/?url=https%3A%2F%2Fyoutu.be%2FBWPLnliK1eA&data=04%7C01%7CJane.Ellis%40gov.wales%7Cc7251384e3eb48cffe3208da07670b5d%7Ca2cc36c592804ae78887d06dab89216b%7C0%7C0%7C637830436387994808%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=87YH7S8PU2VBPV14imIh1%2Fy6QhuuWDhZozaDNcUlbJw%3D&reserved=0)

**Cwestiynau i ysgogi ymateb (ond nid oes angen defnyddio pob un):**

* Yn ogystal â chymwysterau TGAU yr ydym wedi cadarnhau y byddwn yn eu datblygu, pa bynciau cymwysterau eraill sydd eu hangen i gyd-fynd â'r cwricwlwm?
* Beth yw’r ffordd orau inni sicrhau bod cymwysterau ehangach, heblaw TGAU, yn cefnogi’r cwricwlwm newydd? Sut y gallent edrych?
* Wrth baratoi dysgwyr ar gyfer swyddi'r dyfodol, pa sgiliau o fewn cymwysterau 14-16 sydd eu hangen?

**Canllawiau ymarferol**

## **Cyn y sgwrs**

* Byddwch wedi cael e-bost a gwahoddiad calendr gyda manylion eich sesiwn a’r ddolen i ymuno trwy Microsoft Teams
* Cysylltwch â’ch cyd-hwylusydd – o leiaf ddiwrnod neu ddau cyn i'r sesiwn gael ei chynnal – i drafod sut rydych chi am ymdrin â’r sgwrs. Bydd hyn yn helpu'r sesiwn i redeg yn rhwydd.
* Bydd yr holl gyfranogwyr yn cael eu derbyn yn awtomatig i’r cyfarfod Teams, ni fydd ‘ystafell aros’.

## **Yn ystod y sgwrs**

* Byddai’n syniad ichi ymuno â’r cyfarfod ychydig funudau yn gynnar i wneud yn siŵr bod popeth yn gweithio’n iawn
* Gwnewch nodyn o’r rhai sy’n bresennol ar y dechrau, yn y templed cofnodi (wedi'i atodi i'r canllawiau briffio hyn). Mae hyn yn bwysig er mwyn sicrhau bod y rhai sy’n bresennol yn cael eu nodi a bod modd eu talu am eu hamser
* Efallai y bydd swyddog o Lywodraeth Cymru yn ymuno â’ch trafodaeth fel arsylwr mud
* Os oes rhywbeth yn mynd o’i le yn y cyfarfod nad ydych yn gallu ei ddatrys, bydd swyddog Llywodraeth Cymru ar gael – bydd pwynt cyswllt yn cael ei rannu cyn eich sesiwn
* Yn ystod y drafodaeth, gwnewch nodyn o bwyntiau, syniadau, dulliau a chasgliadau allweddol
* Fel hwylusydd, eich rôl chi yw cadw’r sgwrs yn adeiladol gyda ffocws pendant – esboniwch y ‘wal bryderon’ o’r cychwyn cyntaf (wedi’i chynnwys yn y templed cofnodi ar ddiwedd y ddogfen hon) – bod modd nodi materion a’u cynnwys yno, ond ni ddylent fod yn ganolbwynt i’r drafodaeth

### ***Rhannu fideos***

* Bydd yr adnoddau fideo yn rhan allweddol o helpu i sbarduno’r drafodaeth yn eich grwpiau. Rydym yn eich annog i wylio'r fideos ymlaen llaw i gael teimlad o rai o'r materion allweddol
* Cyn dechrau pob cwestiwn sgwrs – dewch o hyd i'r ddolen i'r adnodd fideo perthnasol
* Rhannwch y ddolen gyda chyfranogwyr gan ddefnyddio bar sgwrsio y cyfarfod
* Gofynnwch i'r rhai sy'n bresennol agor y dolenni a gwylio'r fideo ar eu dyfais (gan sicrhau bod eu meicroffon i ffwrdd)

## **Ar ôl y sgwrs**

* Anfonwch gopi o’ch nodiadau at [CwricwlwmiGymru@llyw.cymru](mailto:CurriculumforWales@gov.wales) – gwnewch hyn o fewn 7 diwrnod i’r sgwrs os gwelwch yn dda.
* Mae copi o’r templed cofnodi ar ddiwedd y ddogfen hon
* Anogwch aelodau eich grŵp i gynnal sgwrs ar y materion hyn yn eu hysgolion, os ydyn nhw’n gweld hyn yn ddefnyddiol - bydd y pecyn hwyluso sgwrs a’r adnoddau atodol ar gael ar dudalen y Rhwydwaith Cenedlaethol ar Hwb. Os ydynt am wneud hynny, gall y rhai sy’n bresennol fwydo’r trafodaethau hyn i [CwricwlwmiGymru@llyw.cymru](mailto:CwricwlwmiGymru@llyw.cymru) er mwyn helpu i lywio allbynnau'r sgwrs genedlaethol
* Byddwn yn cynnal sesiynau galw heibio 30 munud dewisol yn rheolaidd ar gyfer hwyluswyr sgyrsiau’r Rhwydwaith Cenedlaethol – os hoffech roi gwybod inni am unrhyw beth a weithiodd yn arbennig o dda neu rywbeth i’w wella ar gyfer y sesiwn nesaf

# **Tâl am hwyluso sgyrsiau’r Rhwydwaith Cenedlaethol**

* Bydd ysgolion ymarferwyr sy’n hwyluso yn cael eu talu gan y consortia rhanbarthol am yr ymrwymiad amser, ar gyfradd o £70 am sesiwn 2.5 awr
* Ar gyfer ysgolion sy'n anfon ymarferydd fel mynychwr, bydd cymorth ariannol ar gael i fynychwyr drwy eu consortia rhanbarthol i ystyried a thrafod y cwestiynau hyn yn ôl yn yr ysgol, rhannu a gwreiddio'r hyn a ddysgwyd o'r digwyddiadau hyn, a pharhau i gyfrannu at y sgwrs genedlaethol hon drwy rannu eu canfyddiadau yn ôl gyda ni i fwydo i mewn i'r camau nesaf
* Bydd y broses hon yn cael ei rheoli gan y consortia rhanbarthol

# **Atodiad – Sgwrs y Rhwydwaith Cenedlaethol (templed cofnodi i hwyluswyr)**

**Defnyddio’r templed hwn:**

* Enwebu hwylusydd neu ymarferydd i fod yn gyfrifol am gofnodi nodiadau o'r sesiwn
* Os ydych chi’n hwyluso sgwrs yn y Rhwydwaith Cenedlaethol, gwnewch nodyn o bawb sy’n bresennol yn eich sesiwn os gwelwch yn dda – am fod angen inni gofnodi hyn i wneud yn siŵr bod y rhai sy’n bresennol yn cael eu talu
* Cofnodwch beth yr ydych chi’n teimlo yw rai o'r pwyntiau allweddol, casgliadau a dulliau o'r drafodaeth
* Mae lle i gofnodi syniadau ac ymatebion sy’n ymwneud yn benodol â’r cwestiynau trafod a’r cwestiynau dilynol – **nid** oes angen ichi ofyn pob un o’r cwestiynau hyn na llenwi pob adran – rydym wedi trefnu’r rhain yn adrannau penodol er mwyn gwella ansawdd y dadansoddi ar ôl y sgyrsiau
* Peidiwch â phoeni am nodi popeth sydd wedi'i ddweud – y pwyntiau allweddol sydd o ddiddordeb inni
* Anfonwch gopi o’ch nodiadau i [CwricwlwmiGymru@llyw.cymru](mailto:CurriculumforWales@gov.wales)

|  |  |  |  |
| --- | --- | --- | --- |
| **Mae’r rhain yn nodiadau o (dilëwch fel y bo'n briodol):**   1. **Sgwrs Rhwydwaith Cenedlaethol** 2. **Sgwrs rhwydwaith rhanbarthol** 3. **Sgwrs ysgol neu glwstwr** | | | |
| **Os yw’n (a)** | **Enwau hwyluswyr y Rhwydwaith Cenedlaethol:** |  | |
| **Y rhai a oedd yn bresennol:** |  | |
| **Os yw’n (b)** | **Enw sgwrs y rhwydwaith rhanbarthol:** |  | |
| **Os yw’n (c)** | **Enw ysgol/ lleoliad/ clwstwr:** |  | |
| **Wal bryderon**:  *Ar gyfer pob un o'r cwestiynau isod, mae hyn er mwyn cofnodi pryderon neu rwystrau penodol y mae ymarferwyr yn teimlo nad oes ganddynt unrhyw reolaeth drostynt. Mae'n bwysig peidio â threulio llawer o amser yn trafod y rhain: dylid eu codi a’u cofnodi ac yna dylai'r drafodaeth symud ymlaen.* | | | |
| ***Beth yw’r pryder?*** | | | ***(os nad yw’r glir) Pam nad oes gennych reolaeth dros hyn?*** |
|  | | |  |
|  | | |  |
|  | | |  |
|  | | |  |
|  | | |  |
|  | | |  |
|  | | |  |

|  |
| --- |
| **Cwestiwn 1**: **Ym mha ffyrdd y gellid ‘ail-ddychmygu’ cymwysterau fel TGAU i gyd-fynd â’r Cwricwlwm i Gymru a chefnogi ei weithredu?** |
| *Pwyntiau, themâu a chasgliadau cyffredinol* |
| **Cwestiynau dilynol / cwestiynau trafod** |
| * Beth ddylai prif ddiben cymwysterau TGAU fod yng nghyd-destun y Cwricwlwm i Gymru? * Beth mae’n ei olygu i gymhwyster fel TGAU gael ei alinio â’r cwricwlwm newydd ac ar ba ddimensiynau y dylai cymwysterau alinio â’r cwricwlwm newydd? * Pa oblygiadau sydd gan ail-ddychmygu TGAU ar gyfer eu cynnwys a'u hasesiad? * Sut y gellir adlewyrchu ethos y cwricwlwm newydd o fewn cymwysterau, er enghraifft o ran hyblygrwydd a chefnogi y cwricwlwm ym mhob ysgol? * Sut y gellir cynllunio cymwysterau i gefnogi dysgwyr i wireddu'r pedwar diben? * Pa heriau sydd wrth alinio cymwysterau â’r Cwricwlwm i Gymru a sut y gellir eu goresgyn? * A oes unrhyw feysydd efallai lle nad yw’r Cwricwlwm i Gymru a’r cymwysterau yn alinio? |
| **Cwestiwn 2**: **Sut y gellir cynllunio cymwysterau fel TGAU i gefnogi profiadau ystyrlon i ddysgwyr a hybu lles cadarnhaol**? |
| *Pwyntiau, themâu a chasgliadau cyffredinol:* |
| **Cwestiynau i ysgogi ymateb (ond nid oes angen defnyddio pob un):**   * Ar hyn o bryd nid yw profiadau fel arfer yn cael eu mesur na'u hasesu'n uniongyrchol o fewn cymhwyster, pa ddulliau y gellid eu cymryd i sicrhau bod profiadau wedi'u hymgorffori'n llawn o fewn cymwysterau? * Ym mha ffyrdd y gallai profiadau dysgwr gael ei achredu a'i wobrwyo o fewn cymwysterau? * Mae lles mewn perthynas â chymwysterau ac asesu yn faes cymhleth, sut y gall cynnwys ac asesu cymwysterau gyfrannu at les cadarnhaol? * Sut gallwn ni liniaru'r risg y bydd cymwysterau'n cael effaith niweidiol ar les dysgwyr? |
|  |
|  |
|  |
|  |

|  |
| --- |
| **Cwestiwn 3: Heblaw am TGAU, beth sydd bwysicaf i'w gynnwys yn y cymwysterau ehangach a gynigir i ddysgwyr 14-16 oed?** |
| *Pwyntiau, themâu a chasgliadau cyffredinol:* |
| **Cwestiynau dilynol / cwestiynau trafod** |
| * Yn ogystal â chymwysterau TGAU yr ydym wedi cadarnhau y byddwn yn eu datblygu, pa bynciau cymwysterau eraill sydd eu hangen i gyd-fynd â'r cwricwlwm? * Beth yw’r ffordd orau inni sicrhau bod cymwysterau ehangach, heblaw TGAU, yn cefnogi’r cwricwlwm newydd? Sut y gallent edrych? * Wrth baratoi dysgwyr ar gyfer swyddi'r dyfodol, pa sgiliau o fewn cymwysterau 14-16 sydd eu hangen? |
|  |
|  |
|  |
|  |